IRL esitas ettepanekud, mis taganuksid meditsiinitöötajate palgatõusu  juba 2007.aasta riigieelarve arutamise ajal - siis lükkasid Keskerakond, Reformierakond ja Rahvaliit need aga tagasi, et poolteist kuud hiljem - kui meditsioonitöötajate streik reaalsuseks kippus muutuma - samade ettepanekutega omalt poolt välja tulla. Keskerakonna reklaam kus räägitakse, kuidas NEMAD tõstsid meditsiinitöötajate palku, tekitab sel taustal küll vastandlikke tundeid. Ehk enne tekitan ise probleemi ja siis lahendan selle suure trummipõrina saatel - selline hoiak meenutab kommunismi-aegu. IRL  loodab, et esiteks saavad meditsiinitöötajad oma lubatud palgatõusu tõesti kätte ning teiseks, et Haigekassal võimaldataks riigi poolt edaspidi keskenduda oma otsestele tööülesannetele ning võetaks talt praegu riigi poolt peale laotud lisaülesanded - see võimaldaks praegused probleemid lahendada.